CELEX: C2004/228/34
Language: el
Date: 2004-09-11 00:00:00
Title: Διάταξη του Δικαστηρίου (δεύτερο τμήμα) της 8ης Ιουνίου 2004 στην υπόθεση C-268/03 (αίτηση του Rechtbank van eerste aanleg te Antwerpen για την έκδοση προδικαστικής αποφάσεως): Jean-Claude De Baeck κατά Belgische Staat («Άρθρο 104, παράγραφος 3, του Κανονισμού Διαδικασίας — Φορολογική νομοθεσία — Φόρος εισοδήματος φυσικών προσώπων — Μεταβίβαση σημαντικής συμμετοχής στο κεφάλαιο εταιρίας κατοίκου ημεδαπής — Τρόπος φορολογήσεως της υπεραξίας»)

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/18
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 8ης Ιουνίου 2004
   στην υπόθεση C-268/03 (αίτηση του Rechtbank van eerste aanleg te Antwerpen για την έκδοση προδικαστικής αποφάσεως): Jean-Claude De Baeck κατά Belgische Staat (1)
   
   («Άρθρο 104, παράγραφος 3, του Κανονισμού Διαδικασίας - Φορολογική νομοθεσία - Φόρος εισοδήματος φυσικών προσώπων - Μεταβίβαση σημαντικής συμμετοχής στο κεφάλαιο εταιρίας κατοίκου ημεδαπής - Τρόπος φορολογήσεως της υπεραξίας»)
   (2004/C 228/34)
   Γλώσσα της διαδικασίας: η ολλανδική
   Στην υπόθεση C-268/03, με αντικείμενο αίτηση του Rechtbank van eerste aanleg te Antwerpen (Βέλγιο) προς το Δικαστήριο, κατ' εφαρμογήν του άρθρου 234 ΕΚ, με την οποία ζητήθηκε, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ Jean-Claude De Baeck και Belgische Staat, η έκδοση προδικαστικής αποφάσεως ως προς την ερμηνεία των άρθρων 43 ΕΚ, 46 ΕΚ, 48 ΕΚ, 56 ΕΚ και 58 ΕΚ, το Δικαστήριο (δεύτερο τμήμα), συγκείμενο από τους C. W. A. Timmermans (εισηγητή), πρόεδρο τμήματος, C. Gulmann, J.-P. Puissochet, J. N. Cunha Rodrigues και N. Colneric δικαστές, γενικός εισαγγελέας: F. G. Jacobs, γραμματέας: R. Grass, εξέδωσε στις 8 Ιουνίου 2004 διάταξη με το ακόλουθο διατακτικό:
   
               1.
            
            
               Τα άρθρα 43 ΕΚ και 48 ΕΚ αντιτίθενται σε εθνική ρύθμιση όπως αυτή που περιέχεται στα άρθρα 67, 8o, και 67 ter του βελγικού κώδικα φόρου εισοδήματος ως ίσχυε κατά τον χρόνο των πραγματικών περιστατικών της διαφοράς της κύριας δίκης, κατά την οποία ρύθμιση η υπεραξία που αντλείται από τη μεταβίβαση εξ επαχθούς αιτίας, όχι κατά την άσκηση επαγγελματικής δραστηριότητας, μετοχών ή εταιρικών μεριδίων βελγικών εταιριών, ενώσεων ή εγκαταστάσεων φορολογείται όταν η μεταβίβαση γίνεται προς εταιρία, ένωση ή εγκατάσταση που εδρεύει σε άλλο κράτος μέλος, ενώ υπό τις ίδιες συνθήκες η υπεραξία δεν φορολογείται όταν η μεταβίβαση γίνεται προς βελγική εταιρία, ένωση ή εγκατάσταση, αρκεί η συμμετοχή να δίνει σε εκείνον στον οποίο μεταβιβάστηκε τη δυνατότητα να ασκεί αναμφισβήτητη επιρροή στις αποφάσεις της εταιρίας και να καθορίζει τις δραστηριότητές.
            
         
               2.
            
            
               Το άρθρο 56 ΕΚ αντιτίθεται σε εθνική ρύθμιση, όπως η προαναφερθείσα, όταν η συμμετοχή δεν δύναται να δώσει σε εκείνον στον οποίο μεταβιβάστηκε τη δυνατότητα να ασκεί αναμφισβήτητη επιρροή στις αποφάσεις της εταιρίας και να καθορίζει τις δραστηριότητές της.
            
         
      (1)  ΕΕ C 289 της 29.11.2003.